Κώστας Ήσυχος

Ο Κώστας Ήσυχος (Κωνσταντίνος-Ηρακλής Ήσυχος) είναι Έλληνας πολιτικός. Έχει διατελέσει αναπληρωτής υπουργός Εθνικής Άμυνας και βουλευτής του ΣΥΡΙΖΑ.

Βιογραφία
Γεννήθηκε στην πόλη της Κίλμες το 1957. Έχει σπουδάσει Οικονομικές και Πολιτικές Επιστήμες στο Πανεπιστήμιο Γιορκ του ΤορόντοΤα βιογραφικά όλων των μελών της νέας κυβέρνησης. Έχει εργαστεί στην Ολυμπιακή Αεροπορία και ήταν μέλος της διοικητικού συμβουλίου του σωματείου υπαλλήλων της Ο.Α. και αντιπρόεδρος της ΟΣΠΑ. 

Πολιτική σταδιοδρομία
Ήταν μέλος του ΚΚΕ από το 1985 και αποχώρησε όταν ιδρύθηκε ο Συνασπισμός. Ήταν μέλος της Κεντρικής Επιτροπής του Συνασπισμού και κατόπιν του ΣΥΡΙΖΑ, όπου δραστηριοποιούταν μέσω της Αριστερής Πλατφόρμας.

Εξελέγη βουλευτής Β' Αθηνών με τον ΣΥΡΙΖΑ στις εκλογές του Ιανουαρίου του 2015Ήσυχος Κώστας – Ηρακλής και κατόπιν ορίστηκε αναπληρωτής υπουργός Εθνικής Άμυνας στην κυβέρνηση του Αλέξη Τσίπρα. Παραιτήθηκε από το αξίωμα αυτό τον Ιούλιο του 2015 μετά από την υπογραφή του τρίτου μνημονίουΉσυχος: Στηρίζω την κυβέρνηση – Στη διάθεση του πρωθυπουργού η παραίτησή μου και τον διαδέχτηκε ο Δημήτρης Βίτσας. 

Στη συνέχεια, συμμετείχε στη συγκρότηση της Κ.Ο. της Λαϊκής Ενότητας και τον Αύγουστο του 2015 παραιτήθηκε από τον ΣΥΡΙΖΑΠαραίτηση μελών της Κ.Ε. του ΣΥΡΙΖΑ που πρόσκεινται στην Αριστερή Πλατφόρμα. Στις εκλογές του Σεπτεμβρίου του 2015 ήταν υποψήφιος στην εκλογική λίστα της Λαϊκής Ενότητας στη Β' ΑθηνώνΟι λίστες με τους υποψηφίους του Παναγιώτη Λαφαζάνη. Στις βουλευτικές εκλογές του 2019 τοποθετήθηκε στην τέταρτη θέση του ψηφοδελτίου επικρατείας του κόμματος.

Στις βουλευτικές εκλογές του Μαΐου και του Ιουνίου 2023 έθεσε υποψηφιότητα με το ΜέΡΑ25 στον Νότιο Τομέα της Αθήνας. 

Παραπομπές

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Εθνικής Άμυνας